
DĖL GAUTŲ KLAUSIMŲ

Šiaulių apskaitos centras vykdo pirkimo „Želdinių inventorizacija“ (CVP IS pirkimo Nr. 4752303) procedūras.     
Informuojame, kad CVP IS susirašinėjimo priemonėmis gautas tiekėjo klausimai. Vadovaujantis pirkimo sąlygų 11 sk. perkančioji organizacija atsako į pateiktus klausimus: 
1. Klausimas. 
Antrųjų ir trečiųjų metų teritorijų sąrašai
Prašome patikslinti, ar visų inventorizuojamų teritorijų sąrašas bus pateikiamas vienu metu, ar atskiromis dalimis. Jei sąrašas bus teikiamas dalimis, prašytume nurodyti, kokiu periodiškumu (kas kiek laiko) planuojama pateikti kiekvieną dalį. 
1. Atsakymas.
Informuojame, kad kitų teritorijų inventorizavimo užsakymai bus pateikiamas pagal Savivaldybės poreikius. Tikslaus periodiškumo šiuo metu nurodyti negalime, tačiau preliminariai vertinant užsakymas būtų teikiamas 1 kartą per mėnesį prieš tai susiderinus su Teikėju priimtinus paslaugos atlikimo terminus. 
2. Klausimas.
Atsiskaitymas kartą per mėnesį
Pagal techninių sąlygų 6 punktą atsiskaitymas numatomas kartą per mėnesį pagal pateiktą paslaugų atlikimo aktą. Ar tai reikštų, kad Tiekėjas kartą per mėnesį turės pateikti pilnai inventorizuoto parko duomenis? Ar atsiskaitymas bus vykdomas proporcingai pagal inventorizuotą plotą hektarais?
2.  Atsakymas.
Informuojame, kad atsiskaitymas bus vykdomas proporcingai pagal inventorizuotą plotą hektarais.
3. Klausimas.
Duomenų pateikimas Užsakovo sistemoje
Ar būtų galimybė sužinoti, kaip atrodys prieiga prie turimos Užsakovo sistemos? Ar Tiekėjas privalo turėti savo programėlę, per kurią bus prisijungiama prie Užsakovo sistemos, ar Užsakovas suteiks ir programėlę?
3.   Atsakymas.
Teikiame Šiaulių miesto savivaldybės administracijos Želdynų ir želdinių informacinės sistemos viešą nuorodą. https://maps.siauliai.lt/zizis/zizis-public/?locale=lt . Išmaniuosiuose įrenginiuose želdinius bus galima suvesti į sistemą per Field maps programėlę.
Prisijungimai prie sistemos bus suteikti Teikėjui, su kuriuo bus pasirašyta sutartis.
4. Klausimas.
Galutinių duomenų pateikimas
Norėtume sužinoti, ar galutiniai inventorizacijos duomenys bus keliami tik į Užsakovo sistemą? Ar taip pat reikės pateikti ir atskirą duomenų bazę ir kartografinę medžiagą?
4.   Atsakymas.
Paslaugos teikiamos taip kaip nurodyta techninės specifikacijos 8 punkte. Inventorizacijos duomenis Teikėjas turės pateikti Užsakovui turimoje https://maps.siauliai.lt/zizis/inventorizacija/?locale=lt  elektroninėje sistemoje. Prieigą prie sistemos ir apmokymą, kaip duomenis suvesti suteiks užsakovas.

Šis raštas bus siunčiamas visiems prie pirkimo prisijungusiems tiekėjams.

